قلات (فیض نیچاری) یونین کونسل نیچارہ و امیری لیویز پِر و نوکاپ آن سڑک آتابند مننگ نا سوب آن گٹ مروک مسہ ٹرک ءِ رکھی وڑ اٹ ریسکیو کرے۔ حوال نارد اٹ پِر و نوکاپ ناسوب آن سڑک نا پننگ آن قلات نا علاقہ امیری نا علاقہ ٹی مسہ ٹرک ڈیور وکلینڈر آتون اور گٹ مسوسر‘ ڈہ رسینگ آ ڈپٹی کمشنر عزت نذیر بلوچ نا پرمان واسسٹنٹ کمشنر زاہد حمید لانگو و لائن آفیسر جان محمد لانگو نا خصوصی پارت آ لیویز فورس نیچارہ نا انچارج میر عبدالرحیم نیچاری نیچارہ لیویز و امیری لیویز نا ورناتتون اوار ٹیکٹر آتا کمک اٹ بند مروک کسر نا بحالی کن کاروائی کرسا گٹ مروک ٹرک آتے رکھی وڑ اٹ کشا‘ ہراڑکن ٹرک ڈیور و السی تپّہ غاک انتظامیہ نا خذمت آتا ستاءِ کریر۔
